钦定古今图书集成/明伦汇编/闺媛典/第079卷 > 李永昌女
## 钦定古今图书集成/明伦汇编/闺媛典/第079卷 > 李永昌女

按《汝宁府志》：上蔡村李永昌女，许配鸳鸯店和氏，未
嫁。崇祯末，流贼破蔡城，邑人东走，有奔朱湖西王家
楼者，见贼迫四女至楼下，勒令上马，三人皆从，一年
约十四五，独偃仆于地，即昌女也。贼力携之，数自坠。
贼曰：“痴女不畏死乎？”因以刃加其颈，恐之，女不少惧，
踞起引颈受戮，楼上见者无不惊叹。